જેનીશને લાગ્યું કે તેનો ડેડ તેની સાથે કંઈ અલગ બિહેવ કરી રહ્યો છે. તેમાંય જ્યારે તે ટાઈટ હગ કરતો તે વાત જેનીશને જરાય ગમતી નહોતી. જેનીશે તેની મૉમને આ વાત કહી તો જવાબ મળ્યો ‘હી લવ્સ યુ, હી ઇઝ યોર ડેડ’.આથી તેના સ્ટેપ ડેડની હિંમત વધી ગઈ. પરિણામે એક દિવસ દારૃના નશામાં તે વધુ છૂટછાટ લેવા લાગ્યો. જેનીશ હવે વધુ એલર્ટ થઈ ગઈ હતી. જેનીશ પાસે તેની મૉમનો જૂનો આઈફોન હતો. તે ફોન તરીકે યુઝ નહોતો થતો પરંતુ તેમાં ડાઉનલોડ કરેલાં સોંગ્સ સાંભળવાં, ગેઇમ્સ રમવા અને ફોટા પાડવા જેનીશ તેનો ઉપયોગ કરતી. તેની સ્કૂલમાં દર મહિને યોજાતી એસેમ્બલીમાં બાળકોને અલગઅલગ સબ્જેક્ટ પર અવેરનેસ વિશે શીખવવામાં આવતું હતું. જેના ભાગરૃપે થોડા સમય પહેલાં જેનીશને મુશ્કેલીના સમયે વીડિયો રેકૉર્ડિંગ વિશે સમજાવાયું હતું. તેણે સ્કૂલમાં શીખવ્યા પ્રમાણે સાવચેતીપૂર્વક તેના ફોનનો વીડિયો ઓન કરી બધું જ રેકૉર્ડ કરી લીધું અને તેની મૉમને બતાવ્યું. પરિણામે તે સંકટમાંથી સમયસર બચી ગઈ.